01001231706960004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 123 

_____ν ._ 

17 Ιουνίου 1996 


ΝΟΜΟΣ ΥΠ' ΑΡΙΘ. 2412 

Μεταφορά αρμοδιοτήτων από το Υπουργικό Συμβούλιο σε 
άλλα κυβερνητικά όργανα και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Οι διατάξεις των επόμενων παραγράφων, όπως ήδη 
ισχύουν, οι οποίες προβλέπουν αρμοδιότητες του Υ¬ 
πουργικού Συμβουλίου, καταργούνται ή τροποποιούνται, 
με ταυτόχρονη μεταφορά των αρμοδιοτήτων αυτών στα 
αντίστοιχα κυβερνητικά όργανα, ως εξής: 

1. Στη δεύτερη παράγραφο του άρθρου 8 του ν. 
2130/1993 οι λέξεις "του Υπουργικού Συμβουλίου* α¬ 
ντικαθίστανται με τις λέξεις "Υπουργού Εσωτερικών, 
Δημόσιας Διοίκησης και Αποκέντρωσης*. 

2. Στη δεύτερη παράγραφο του άρθρου 9 του ν. 
4055/1960 οι λέξεις "του Υπουργικού Συμβουλίου* α¬ 
ντικαθίστανται με τις λέξεις 'των Υπουργών Εθνικής 
Οικονομίας και Εθνικής Άμυνας, που παρέχεται με κοινή 
τους απόφαση*. 

3. Η δεύτερη παράγραφος του άρθρου 13 του ν. 
4377/1929 αντικαθίσταται ως εξής: 

Ή αναγκαστική απαλλοτρίωση διατάσσεται κάθε φορά 
με προεδρικό διάταγμα, που εκ δίδεται με κοινή πρόταση 
των Υπουργών Εθνικής Οικονομίας, Οικονομικών και 
Ανάπτυξης*. 

4. Οι υπό των. άρθρων 13 και 14 του ν. 4377/1929 
προβλεπόμενες αποφάσεις του Υπουργικού Συμβουλίου 
αντικαθίστανται από κοινές αποφάσεις τωνΑπουργών 
Εθνικής Οικονομίας, Οικονομικών και Ανάπτυξης. 

5. Οι προβλεπόμενες στο άρθρο 5 του ν. 1331/1949 
αποφάσεις του Υπουργικού Συμβουλίου αντικαθίστανται 
με κοινές αποφάσεις των Υπουργών Εθνικής Οικονομίας 
και Οικονομικών. 

6. Οι προβλεπόμενες από τα άρθρα 11 παρ. 2 και 
17 του ν.δ/τος 2536/1953 πράξεις του Υπουργικού 
Συμβουλίου αντικαθίστανται με κοινές αποφάσεις των 
Υπουργών Οικονομικών. Περιβάλλοντος, Χωροταξίας 
και Δημόσιων Εργων. Γεωργίας καί Εθνικής Αμυνας. 

7. Στο άρθρο 1 του ν. 654/1977,οι λέξεις "Υπουργικού 


Συμβουλίου* αντικαθίστανται με τις λέξεις Υπουργού 
Πολιτισμού*. 

8. Το δεύτερο εδάφιο της παραγράφου 10 του άρθρου 
14 του ν. 743/1977 καταργείται. 

9. Στο άρθρο 147 του ν.δ/τος 187/1973 οι λέξεις 
'στηριζομένην εις απόφασιν του Υπουργικού Συμβου¬ 
λίου* αντικαθίστανται με τις λέξεις 'μετά από κοινή 
απόφαση των Υπουργών Εξωτερικών. Εθνικής Άμυνας 
και Εμπορικής Ναυτιλίας*. 

10. Οι προβλεπόμενες από το άρθρο 1 του ν. 40/1975 
αποφάσεις Περί λήψεως μέτρων προς εξοικονόμηση 
ενέργειας, εξαιρέσεων από την εφαρμογή τους και 
ρυθμίσεως των αναγκαίων λεπτομερειών εφαρμογής 
τους εκδίδοντάι από τους Υπουργούς Εθνικής Οικο¬ 
νομίας και Ανάπτυξης και τον κατά περίπτωση αρμόδιο 
υπουργό. 

11. Η προβλέπόμενη από την παράγραφο 2 του 
άρθρου 20 του ν. 1730/1987 απόφαση ή πρόταση του 
Υπουργικού Συμβουλίου αντικαθίσταται με απόφαση ή 
πρόταση του Πρωθυπουργού. 

12. Το δεύτερο εδάφιο του άρθρου 1 του ν.δ/τος 
932/1971 αντικαθίσταται ως εξής: 

'Το ύψος και η μορφή της εισφοράς καθορίζεται με 
κοινή απόφαση των Υπουργών Εθνικής ΟκονομΙας, 
Εξωτερικών και του κατά περίπτωση αρμόδιου Υπουρ¬ 
γού* 

13. Στην πρώτη παράγραφο του άρθρου τρίτου του 
ν. 1831/1989 οι λέξεις 'Με πράξεις του Υπουργικού 
Συμβουλίου που εκδίδοντάι ύστερα από πρόταση* αντι¬ 
καθίστανται με τις λέξεις 'Με κοινή απόφαση*. 

14. Στην παράγραφο 3 των άρθρων 17 και 125 παρ. 
3 του ν. 419/1976 οι λέξεις *τη προτάσει του Υπουργού 
Εξωτερικών και κατόπιν εγκρίσεως του Υπουργικού 
Συμβουλίου* ή * προτάσει του Υπουργού Εξωτερκών. 
μετ έγκρισιν του Υπουργικού Συμβουλίου* αντικαθίστα¬ 
νται με τις λέξεις *με κοινή πρόταση του Πρωθυπουργού 
και του Υπουργού Εξωτερικών*. 

15. Οι προβλεπόμενες από τα άρθρα 20. 105 παρ. 

2 και 112 παρ. 1 εδ. β* του ν. 419/1976 αποφάσεις του 
Υπουργικού Συμβουλίου αντικαθίστανται με κοινές α¬ 
ποφάσεις του Πρωθυπουργού και Λυ Υπουργού Εξω¬ 
τερικών. \ 

16. Στη δεύτερη παράγραφο του άρθρου 132 του ν. 
419/1976 οι λέξεις "εγκρίσει του Υπουργικού Συμβου¬ 
λίου" αντικαθίστανται με τις λέξεις "μετά από κοινή 
απόφαση των Υπουργών Εξωτερικών και Οικονομικών". 

17. Στο εδάφιο γ της παραγράφου 2 του άρθρου 

145 του ν. 419/1976, οι λέξεις "με απόφαση του Υ¬ 
πουργικού Συμβουλίου μετά από πρόταση του Υπουργού 
Εξωτερικών και Οικονομικών" αντικαθίστανται με τις 
λέξεις "με κοινή απόφαση των Υπουργών Εξωτερικών 
και Οικονομικών". 

18. Στο εδάφιο α' της παραγράφου 4 του άρθρου 

146 του ν. 419/1976 οι λέξεις "προηγουμένη εγκρίσει 
του Υπουργικού Συμβουλίου απαλείφονται. 

19. Στην παράγραφο 5 του άρθρου 19 του ν. 2026/1992 
οι λέξεις "Με απόφαση του Υπουργικού Συμβουλίου" 
αντικαθίστανται με τις λέξεις "Με κοινή απόφαση των 
Υπουργών Εξωτερικών και Οικονομικών". 

20. Στο άρθρο 2 του ν.δ/τος 614/1970 οι λέξεις "δια 
πράξεως του Υπουργικού Συμβουλίου" αντικαθίστανται 
με τις λέξεις "με κοινή απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης και 
Οικονομικών". 

21. Στο άρθρο 4 του ν. 1360/1983 οι λέξεις "Με 
πράξη του Υπουργικού Συμβουλίου, που εκδίδεται με 
πρόταση του Υπουργού Εθνικής Οικονομίας" αντικαθί¬ 
στανται με τις λέξεις "Με κοινή απόφαση των Υπουργών 
Εθνικής Οικονομίας, Ανάπτυξης και Περιβάλλοντος, Χω¬ 
ροταξίας και Δημόσιων Εργων". 

22. Στην παράγραφο 5 του άρθρου 23 του ν. 1165/1918 
οι λέξεις 'προτάσει του Υπουργικού Συμβουλίου εκδι- 
δομένου" αντικαθίστανται με τις λέξεις "που εκδίδεται 
με πρόταση του ίδιου Υπουργού". 

23. Στην παράγραφο 6 του άρθρου 39 του ν. 1165/1918 
ο* λέξεις 'προτάσει του Υπουργού Οικονομικών δύνανται 
δια πράξεων του Υπουργικού Συμβουλίου" αντικαθίστα¬ 
νται με τις λέξεις "είναι δυνατόν με απόφαση του 
Υπουργού Οικονομικών . 

24. Στην παράγραφο 2 του άρθρου 36 του α.ν. 1539/ 
1938 οι λέξεις 'προτάσει του Υπουργικού Συμβουλίου" 
αντικαθίστανται με τις λέξεις "με πρόταση του Υ πουργού 
Οικονομικών". 

25. Τα διατάγματα περί επιβολής πρόσθετου φόρου 
κατανάλωσης, που προβλέπονται στην παράγραφο 3 
του άρθρου 2 του β.δ/τος 14-28.2.1939, εκδίδονται 
εφεξής μετά από πρόταση των Υπουργών Εθνικής 
Οικονομίας και Οικονομικών. 

26. Στο τελευταίο εδάφιο της παραγράφου 2 του 
άρθρου 89 του α.ν. 2039/1939 οι λέξεις "του Υπουργικού 
Συμβουλίου" αντικαθίστανται με τις λέξεις "του Υ πουργού 
Οικονομικών". 

27. Στην παράγραφο 2 του άρθρου 3 του ν.δ/τος 
2936/1954 οι λέξεις "κατόπιν αποφάσεως του Υπουρ¬ 
γικού Συμβουλίου, ορίζοντος το τίμημα* ανπκαθίστανται 
με τις λέξεις "μετά από κοινή απόφαση των Υπουργών 
Εθνικής Οικονομίας και Οικονομικών, που ορίζει το 
τίμημα". 

28. Στην παράγραφο 1 του άρθρου 2 του ν.δ/τος 
769/1970 οι λέξεις "ΔΓ αποφάσεως του Υπουργικού 
Συμβουλίου" ανπκαθίστανται με τις λέξεις "Με κοινή 
απόφαση των Υπουργών Οικονομικών, Εθνικής Αμυνας 
και του κατά περίπτωση αρμόδιου υπουργού". 

29. Τα προβλεπόμενα στο άρθρο 78 του ν.δ/τος 
86/1969 διατάγματα εκδίδονται εφεξής με πρόταση των 
Υπουργών Γεωργίας και Περιβάλλοντος, Χωροταξίας 
και Δημόσιων Έργων. 


30. Στο άρθρο 2 του ν.δ/τος 193/1974 οι λέξεις "δια 
πράξεων του Υπουργικού Συμβουλίου" αντικαθίστανται 
με πς λέξεις "με κοινή απόφαση των Υπουργών Εξω¬ 
τερικών και Πολιτισμού". 

31. Οι προβλεπόμενες στο πρώτο εδάφιο των πα¬ 
ραγράφων 2 και 3 του άρθρου 1 του ν. 4442/1929, 
αποφάσεις του Υπουργικού Συμβουλίου αντικαθίστανται 
με κοινές αποφάσεις των Υπουργών Οικονομικών, Ε¬ 
θνικής Αμυνας και Εμπορικής Ναυτιλίας. 

32. Στο εδάφιο γ' της παραγράφου 1 του άρθρου 2 
του ν. 4442/1929 οι λέξεις "αποφάσεως του Υπουργικού 
Συμβουλίου" αντικαθίστανται με τις λέξεις "κοινής α¬ 
πόφασης των Υπουργών Οικονομικών, Εθνικής Αμυνας 
και Ανάπτυξης". 

33. Στο εδάφιο γ της παραγράφου 1 του άρθρου 3 
του ν. 4442/1929 οι λέξεις "αποφάσεως του Υπουργικού 
Συμβουλίου" αντικαθίστανται με τις λέξεις "κοινής α¬ 
πόφασης των Υπουργών Οικονομικών, Εθνικής Άμυνας, 
Ανάπτυξης και Εμπορικής Ναυτιλίας". 

34. Η εξουσιοδότηση της παραγράφου 2 του άρθρου 
5 του α.ν. 3276/1944 καταργείται. Τα θέματα που 
αναφέρονται στη διάταξη αυτή ρυθμίζονται με κοινή 
απόφαση των Υ πουργών Εθνικής Οικονομίας και Εμπο¬ 
ρικής Ναυτιλίας. 

35. Στην παράγραφο 1 του άρθρου 176 του ν.δ/τος 
187/1973 οι λέξεις "αποφάσεως του Υπουργικού Συμ¬ 
βουλίου" αντικαθίστανται με τις λέξεις "κοινής απόφασης 
των Υπουργών Εμπορικής Ναυτιλίας, Ανάπτυξης και 
Οικονομικών". 

36. Στην παράγραφο 2 του άρθρου 2 του ν.δ/τος 
449/1970 οι λέξεις "και μετ' απόφασιν του Υπουργικού 
Συμβουλίου" απαλείφονται. , 

37. Στην παράγραφο 5 του άρθρου 7 του ν. 1630/1951 
οι λέξεις "κατόπιν αποφάσεως του Υπουργικού Συμ¬ 
βουλίου" απαλείφονται. 

38. Στην παράγραφο 3 του άρθρου μόνου του π.δ/τος 
106/1982 οι λέξεις "και ύστερα από απόφαση του 
Υπουργικού Συμβουλίου" απαλείφονται. 

39. Στην παράγραφο 3 του άρθρου 14 του π.δ/τος 
93/1989 οι λέξεις "και ύστερα από απόφαση του Υ¬ 
πουργικού Συμβουλίου απαλείφονται. 

40. Στην παράγραφο 7 του άρθρου 7 του π.δ/τος 
25-28.11.1929 Οι λέξεις "μετά σύμφωνον απόφασιν του 
Υπουργικού Συμβουλίου" απαλείφονται. 

41. Στο πρώτο εδάφιο της παραγράφου 2 του άρθρου 
1 του ν.δ/τος 917/1971 οι λέξεις "δι αποφάσεων του 
Υπουργικού Συμβουλίου, εκδιδομένων τη εισηγήσει του 
Υπουργού Δημοσίων Έργων" αντικαθίστανται με τις 
λέξεις "με κοινή απόφαση των Υπουργών Πολιτισμού, 
Ανάπτυξης και Περιβάλλοντος, Χωροταξίας και Δημό¬ 
σιων Έργων". 

42. Στο πρώτο εδάφιο του άρθρου πέμπτου του ν. 
1190/1981 οι λέξεις "δια πράξεως του Υπουργικού 
Συμβουλίου" αντικαθίστανται με πς λέξεις "με κοινή 
απόφαση των Υπουργών Εθνικής Οικονομίας και Πε¬ 
ριβάλλοντος, Χωροταξίας και Δημόσιων Έργων". 

43. Στο δεύτερο εδάφιο του άρθρου πέμπτου του ν. 
1190/1981 οι λέξεις Με την αυτή Πράξη του Υπουργικού 
Συμβουλίου" αντικαθίστανται με τις λέξεις "Με την ίδια 
κοινή απόφαση των Υπουργών Εθνικής Οικονομίας και 
Περιβάλλοντος, Χωροταξίας και Δημόσιων Έργων" και 
οι λέξεις "με απόφαση του Υπουργού Δημόσιων Έργων" 
αντικαθίστανται με τις λέξεις "με όμοια απόφαση". 

44. Στο τρίτο εδάφιο της παραγράφου 9 του άρθρου 

5 του ν. 1418/1984 οι λέξεις "Πράξη του Υπουργικού 
Συμβουλίου" αντικαθίστανται με τις λέξεις "κοινή από¬ 
φαση των Υπουργών Εθνικής Οικονομίας και Περιβάλ¬ 
λοντος. Χωροταξίας και Δημόσιων Έργων". 

45. Στο πρώτο εδάφιο της παραγράφου 2 του άρθρου 
7 του ν. 1515/1985 οι λέξεις "από το Υπουργικό Συμ¬ 
βούλιο. ύστερα από πρόταση του Υπουργού Περιβάλ¬ 
λοντος, Χωροταξίας και Δημόσιων Έργων" αντικαθίστα¬ 
νται από τις λέξεις "με απόφαση του Υπουργού Περι¬ 
βάλλοντος. Χωροταξίας και Δημόσιων Έργων". Στο 
δεύτερο εδάφιο της ίδιας παραγράφου οι λέξεις "ύστερα 
από πρόταση του Υπουργού Περιβάλλοντος, Χωροτα¬ 
ξίας και Δημόσιων Έργων με απόφαση του Υπουργικού 
Συμβουλίου" αντικαθίστανται με τις λέξεις "με απόφαση 
του Υπουργού Περιβάλλοντος, Χωροταξίας και Δημό¬ 
σιων Έργων". 

46. Στο πρώτο εδάφιο της παραγράφου 2 του άρθρου 
7 του ν. 1561/1985 οι λέξεις "από το Υπουργικό Συμ¬ 
βούλιο, ύστερα από πρόταση του Υπουργού Περιβάλ¬ 
λοντος, Χωροταξίας και Δημόσιων Έργων" αντικαθίστα¬ 
νται με τις λέξεις "με απόφαση του Υπουργού Περι¬ 
βάλλοντος, Χωροταξίας και Δημόσιων Έργων". Στο 
δεύτερο εδάφιο της ίδιας παραγράφου οι λέξεις "ύστερα 
από πρόταση του Υπουργού Περιβάλλοντος, Χωροτα¬ 
ξίας και Δημόσιων Έργων με απόφαση του Υπουργικού 
Συμβουλίου" αντικαθίστανται με τις λέξεις "με απόφαση 
του Υπουργού Περιβάλλοντος, Χωροταξίας και Δημό¬ 
σιων Έργων". 

47. Στις παραγράφους 5 του άρθρου 2 και 3 του 
άρθρου 3 του ν. 1468/1950 οι λέξεις "Υπουργικού 
Συμβουλίου" αντικαθίστανται με τις λέξεις "Υπουργού 
Ανάπτυξης". 

48. Στο πρώτο εδάφιο του άρθρου 115 του ν.δ/τος 
210/1973 οι λέξεις "Το Υπουργικό Συμβούλιο δι' απο- 
φάσεώς του" αντικαθίστανται με τις λέξεις "Οι Υπουργοί 
Εθνικής Οικονομίας, Ανάπτυξης και Οικονομικών, με 
κοινή απόφασή τους" και οι λέξεις "κατόπιν προτάσεως 
του Υπουργού Εθνικής Οικονομίας" απαλείφονται. 

49. Στο δεύτερο εδάφιο της παραγράφου 2 του 
άρθρου 21 του ν. 1586/1986 οι λέξεις "με πράξη του 
Υπουργικού Συμβουλίου* αντικαθίστανται με τις λέξεις 
"με κοινή απόφαση των Υπουργών Τύπου και Μέσων 


Μαζικής Ενημέρωσης, Εσωτερικών, Δημόσιας Διοίκησης 
και Αποκέντρωσης και Οικονομικών". 

50. Στο τρίτο εδάφιο της παραγράφου 1 του άρθρου 
6 του ν. 1104/1980 οι λέξεις "απόφαση του Υπουργικού 
Συμβουλίου" αντικαθίστανται με τις λέξεις "κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και του κατά περίπτωση αρμόδιου 
υπουργού". 

51. Η προβλεπόμενη από την παρ. 1 του άρθρου 1 
της ΠΥΣ 236/7.7.1994 έγκριση των προσλήψεων απαι¬ 
τείται μόνον εφόσον δεν επιτευχθεί ομοφωνία της 
Επιτροπής του άρθρου 2 της ίδιας ΠΥΣ. Ο Πρόεδρος 
της Επιτροπής εφόσον παρίσταται ανάγκη δύναται να 
καλεί τον κατά περίπτωση αρμόδιο υπουργό προκειμένου 
να συμμετέχει χωρίς δικαίωμα ψήφου στη συνεδρίαση 
της Επιτροπής. Σε περίπτωση ομοφωνίας, εκδίδεται 
κοινή απόφαση των μετά ψήφου μελών της Επιτροπής. 

Άρθρο 2 

1. Το Υπουργικό Συμβούλιο δύναται με πράξεις του 
που δημοσιεύονται στην Εφημερίδα της Κυβερνήσεως, 
να μεταβιβάζει σε μέλος ή μέλη του ή σε υφιστάμενους 
ή συνιστώμενους με πράξεις του μικρότερους σχημα¬ 
τισμούς του (διυπουργικά συμβούλια ή επιτροπές) την 
άσκηση αρμοδιοτήτων του ή να καταργεί αυτές, ορί¬ 
ζοντας ταυτόχρονα και τα όργανα εκ των άνω αναφε- 
ρομένων, τα οποία θα είναι αρμόδια για τη ρύθμιση των 
θεμάτων που αποτελούν αντικείμενο των καταργούμε- 
νων αρμοδιοτήτων του. 

2. Με Πράξεις του Υπουργικού Συμβουλίου που δη¬ 
μοσιεύονται στην Εφημερίδα της Κυβερνήσεως, δύναται 
να ορίζεται ότι αρμοδιότητες μελών της Κυβέρνησης, 
οι οποίες σύμφωνα με την ισχύουσα νομοθεσία ανήκουν 
σε έναν ή περισσότερους υπουργούς, μπορούν να 
ασκούνται από το ίδιο τα Υπουργικό Συμβούλιο ή από 
υφιστάμενους ή συνιστώμενους με πράξεις του μικρό¬ 
τερους σχηματισμούς του (διυπουργικά συμβούλια ή 
επιτροπές), εφόσον κατά την κρίση του Υπουργικού 
Συμβουλίου έχουν μείζονα πολιτική, διοικητική, δημο¬ 
σιονομική, οικονομική και κοινωνική σημασία ή για την 
άσκησή τους απαιτείται συνεργασία πολλών υπουργών. 


2436 


ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΟΤΟ) 


Αρθρο 3 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 14 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠ-ΑΘ. ΤΧΟΧΑΤΖΟΠΟΥΛΟΣ 

ΕΘΝΙΚΗΣ ΑΜΥΝΑΣ 

ΓΕΡ. ΑΡΣΕΝΗΣ 

ΕΞΩΤΕΡΙΚΩΝ 

θ. ΠΑΓΚΑΛΟΣ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

ΓΕΩΡΓΙΑΣ 

ΣΤ. ΤΖΟΥΜΑΚΑΣ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Ε ΓΙΑΝ ΝΟΠΟΥΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Α. ΠΕΠΟΝΗΣ 

ΔΙΚΑΙΟΣΥΝΗΣ 

Ε. ΒΕΝΙΖΕΛΟΣ 

ΠΟΛΙΤΙΣΜΟΥ 

ΣΤ. ΜΠΕΝΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Κ. ΣΦΥΡΙΟΥ 

ΔΗΜΟΣΙΑΣ ΤΑΞΗΣ 

Κ. ΓΕΙΤΟΝΑΣ 

ΜΑΚΕΔΟΝΙΑΣ - ΘΡΑΚΗΣ 

Φ. ΠΕΤΣΑΛΝΙΚΟΣ 

ΑΙΓΑΙΟΥ 

Α. ΚΟΤΣΑΚΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΚΑΣΤΑΝΙΔΗΣ 

ΤΥΠΟΥ ΚΑΙ ΜΕΣΩΝ 

ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 

ΑΝΑΠΛΗΡΩΤΗΣ 

ΕΞΩΤΕΡΙΚΩΝ 

Γ. ΡΩΜΑΙΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 14 Ιουνίου 1996 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



